b"\n_START_ARTICLE_\nUnobtainium\n_START_PARAGRAPH_\nEn l'\xc3\xa0mbit de la literatura, l'unobtainium \xc3\xa9s un terme usat sovint per descriure qualsevol material que tingui propietats extraordin\xc3\xa0ries que s\xc3\xb3n \xc3\xbaniques o impossibles d'obtenir en el m\xc3\xb3n real i \xc3\xa9s per tant \xc2\xabinobtenible\xc2\xbb (en angl\xc3\xa8s, unobtainable)._NEWLINE_Semblants materials s\xc3\xb3n comunament citats en el context de les novel\xc2\xb7les de ci\xc3\xa8ncia-ficci\xc3\xb3._NEWLINE_Per exemple l'scrith, el material que es faria servir per a la construcci\xc3\xb3 d'una hipot\xc3\xa8tica anella, Ringworld, al voltant d'una estrella, el qual requeriria suportar forces de tensi\xc3\xb3 i compressi\xc3\xb3 que van m\xc3\xa9s enll\xc3\xa0 de les tensions que les lleis f\xc3\xadsiques permeten a qualsevol material real._NEWLINE_Un altre exemple \xc3\xa9s el metall del qual est\xc3\xa0 fet el buc de la nau espacial Enterprise de la s\xc3\xa8rie Star Trek, ja que en diversos cap\xc3\xadtols de la s\xc3\xa8rie la nau fa maniobres en les quals el buc ha de suportar temperatures que poden arribar a milions de graus, cosa que \xc3\xa9s insuportable per a materials reals com el titani o l'acer."